ایران پرزیدنتی حسن روحانی، رسمی گؤروشمه‌لر اوچون گئتدیگی آذربایجان‌ جمهوریتینین جمهورباشقانی ایلهام علی‌یئو ایله گؤروشدو.
علی‌یئو، قونومداشی روحانی‌نی جمهورباشقانلیغیندا مراسیمله قارشیلادی.
ایکی اولکه میلی مارشلارینین اوخونماسینین آردین‌دان علی‌یئو و روحانی، هیاتلرآراسی و ایکی‌لی گؤروشمه‌لر گرچکلشدیردی.
دانیشیقلار سونراسی ایکی لیدئرین ایشتیراک ائتدیگی مراسیم‌ده ایلگیلی باخانلار، عائله، قادین و اوشاق پروبلئملری، ایدمان، مدنیت و اینجه صنعت، ساغلیق و طب، صنایع، نقلیات و مالی ساحه‌لرین‌ده ایش بیرلیگی آنلاشمالاری امضالادی.
آذربایجان انرژی باخانلیغی ایله ایران نفت باخانلیغی آراسین‌دا، خزر دنیزین‌ده بعضی نفت یاتاقلارینین اورتاق ایشله‌دیلمه‌سی اوچون ده آنلاشمایا ایمضا آتیلدی.
علی‌یئو و روحانی، نفت‌چالا ائلچه‌سینده اینشا ائدیلن اتومبیل شرکتی ایله ایکی اؤلکه سرحدینده، آذربایجانین آستارا بؤلگه‌سی ایله ایران‌داکی آستارا بؤلگه‌سی آراسین‌دا اینشا ائدیلن دمیر یولو خطینین آچیلیشینی حیاتا گئچیره‌جک.
